‘SLC’ลังเลซื้อสิ่งพิมพ์สปริงนิวส์โต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — โซลูชั่นฯ เปลี่ยนท่าทีซื้อสิ่งพิมพ์ เผยช่องข่าวสปริงนิวส์เริ่มยืนได้ ส่วนการขายหุ้นของผู้ถือหุ้นใหญ่ 10% ไม่วิตก 
นายอารักษ์ ราษฎร์บริหาร ประธานเจ้าหน้าที่บริหาร บริษัท โซลูชั่น คอนเนอร์ (1998) หรือSLC เปิดเผยว่า ความต้องการซื้อสื่อสิ่งพิมพ์ขณะนี้ลดน้อยลงเมื่อเทียบกับช่วง 3 เดือนก่อนหน้านี้ ซึ่งช่องข่าวสปริงนิวส์บริษัทลูกของ SLC ต้องการสิ่งพิมพ์เพื่อพ่วงการขายโฆษณาร่วมกัน ให้ทั้งสองส่วนเติบโตไปพร้อมกัน แต่ปัจจุบันช่องข่าวสปริงนิวส์มีการเติบโตสูง การซื้อสิ่งพิมพ์อาจเป็นการแบกภาระเงินลงทุน
“ณ เวลานี้ความจำเป็นน้อยลง สปริงนิวส์แจ้งเกิดได้ เรตติ้งดี ซึ่งต้นปี 2554 จะเห็นความชัดเจนและการทำกำไรในไตรมาส 2/2554 ความจำเป็นที่น้อยลงอาจทำให้ราคาซื้อถูกลง”
นายอารักษ์ กล่าวถึงการขายหุ้น SLC ของผู้ถือหุ้นรายใหญ่ บริษัท พี พลัส พี (PLUS) จำนวน 327.14 ล้านหุ้น หรือ 10.79% เป็นนโยบายของผู้ถือหุ้น ซึ่งบริษัทไม่ได้วิตกกังวล เพราะการถือหุ้นเป็นเพียงสัญลักษณ์เท่านั้น ขณะที่พันธมิตรยังอยู่ ขณะเดียวกันนายฉาย บุนนาค ยังถือหุ้นอยู่และเตรียมเป็นกรรมการ SLC 
ทั้งนี้ คาดว่าตั้งแต่ปี 2554 เป็นต้นไป SLC จะมีกำไรจากการดำเนินงาน และมีแผนล้างขาดทุนสะสม 50 ล้านบาท ให้หมด ส่วนผลดำเนินงานที่ขาดทุนเป็นการขาดทุนจากงานเก่าที่ยังไม่ได้ส่งมอบ